mteb/NusaParagraphEmotionClassification huggingface dataset:
Wayah kudu bêradêpan ama jarum suntik, sêjumlah gêjala pobia bakal nongol dèwèkan. Tumannyah, pêngidap kondisi ênih bakal ngêrasa têgang ama cêmas sêhingga ngêja têkênan darah ngêjadi ora stabil. Nah, buat ngatasin tripanopobia adalah nyoba buat ngêlakuin applied tension. Lèngkah onoh bisa dilakuin dêngan nyari têmpat nyang kêrasan pêranti duduk, kêmudian lêmêsin otot-otot di lêngên, lèhèr, ama kaki sêlama 10–15 dêtik. Lalu, pêrbaèkin posisi duduk ngêjadi lêbih têgak sêlama 20 dêtik ama ulangin gêrakan nyang sama pêranti ngêlêmêsin otot-otot. Lakuin hal onoh sêcara bêrulang ampè êluh ngêrasa lêbih baèk. Buat ngêdapêtin hasil nyang maksimal, lakuin cara onoh sêbanyak tiga kali dalêm sêari sêlama atu minggu sêbêlon pêrawatan mèdis dilakuin. Cobain, yak!
Rêmajè mêrupakan masa pêralihan dari bocah-bocah mênuju dewasa. Padè masa êni, rêmajè ngalamin pêrobahan pisik, sosial, èmosional, ampè prilaku. Kagak jarang mêrèka cêndêrung ngêlakuin hal-hal di luar norma atau kêtumanan, sêpêrti bolos sêkola. Adè bêrbagè alêsan nyang mungkin ngêlatarbêlakangin sikap mêrèka pèngèn ngindarin sêkola. Mulè dari bêrantêm amè têmên, pêrundungan, bêrjuang dêngan kêpêrcayèan diri nyang rêndèh, masalèh dêngan guru atau tugas di sêkola, atau bolèh jadi diè ngêrasè êmpêt dêngan bêrbagè hal nyang têrjadi di rumèh. Sêbuah pênêlitian têrbaru bahkan nêmuin fakta mênarik. Têrnyatè, bocah-bocah nyang dêmên ngêbolos kêmungkinan karna mêrèka ngêdêritè gangguan kêcêmasan. Studi êni ngêdapêtin bukti bahwa pênyakit mèntal jugè bisè ngêbatêsin pêrporma bocah sêkola.
Mendengar kata menyontek tentu bukan hal yang asing lagi bagi kite terutama saat ujian sekolah tiba. Menyontek kini bukanlah suatu hal yang buruk bagi beberape orang, bahkan sudah menjadi budaya di masyarakat. Banyak dari mereka yang menyontek ntu merasa tindakan tersebut bukanlah suatu kesalahan, yang seharusnye ntu merasa malu. Hukuman menyontek di Indonesia juga belum jelas, paling hanya sebatas ditegur atau pengurangan nilai. Di Jepang, jika ketahuan menyontek maka pelaku akan dibuat malu, dikenakan sanksi sosial dan bahkan dikeluarkan dari sekolah. Bejibun faktor yang membuat seseorang menyontek seperti ingin mendapat nilai bagus, materi soal yang sulit, malas belajar dan kagak percaya diri akan kemampuan diri sendiri.
Ora bisa dipungkirin, bau awak sêring jadi paktor nyang bisa nurunin rasa pêrcaya diri. Pênêliti bêrhasil nêmuin alêsan di balik kêmampuan kètèk buat ngasilin aroma kuat nyang dikênal sêbagè bau awak. Pênêlitian nyang diinisiasi olèh University of York bêkêrja sama dêngan Unilever ênih nêmuin bahwa BO enzyme atau ènjim bau awak nyang dihasilin baktèri Staphylococcus hominis bisa nongolin bau ora sêdêp. Bau awak timbul liwat mèkanisme sêdêrhana. Baktèri ngasilin ènjim nyang kêmudian nèmplok pada sênyawa ora bêbau nyang bêrasal dari kêlênjar apokrin. Kêlênjar apokrin tibang ditêmuin di kètèk, sêkitar puting susu, ama arèa gènitalia luar. Ora gêgêtun bau awak nongol di lêba-lêba ênih.
Buat nyang mao make sarana umum juga lebih bae nanya dulu, banyak orang juga nyang kaga tau aturan jadi kaga sengaja buat nyerobot. Kaga ada salahnye kite buat negor secara bae-bae. Yang bikin berantem itu kalo negor orang nyang lebih tua tuh mesti kurang ajar. Jadi, kalo pun marah trus orang kaga mao ngalah lebih bae kite ajan nyang ngalah.  Kaga ada ruginye kok buat orang nyang mao berbuat baik trus sabar. Nanti juga kite bisa nerima manfaat dari kesabaran nyang kitu udeh lakuin. Kaga usah dah maen emosi di mana-mana karna kaga ada manfaatnye tuh nurutin emosi, kalo emang kite mao marah lebih baik kite banyak-banyak istighfar dah.
Siape yang gatau artis namanye Rachel amanda ntu artis seabrek orang yang demen yekan, fansnye bejibun. Pelem yang dimaininnye juga seabrek makanye dari dulu ampe sekarang masih bejibun orang yang tau die. Selain die hebat dan terkenal bagus, lancar karir di dunia hiburannye, die juga ternyata pinter di dunia akademiknye. Die di terima kuliah di salah satu kampus negeri terbaik di Indonesia. Bener-bener kaget banget pas tau die satu angkatan sama aye di ntu kampus, dan hebatnye lagi die kaga sok iye, die bergaul sama siape aje, die mau ngikutin rangkaian ospek padahal die sibuk. Pas ngeliat die girang bener rasanye, karena hampir semua pelem yang die mainin aye tonton. Pengen negor rasanye malu bener, jadi yaudeh aye liattin dari jauh sambil kegirangan.
Padahal kalo kite bagusin pasar kan otomatis orang pada mau tuh belanja di pasar. Kalo bersih kan orang pasti lebih milih pasar karna lengkap trus juga harganye jauh lebih murah. Di beberapa tempat si udeh banyak si pasar nyang dibeneri ama pemerintah daerah supaya pedagang ama penjual makin nyaman. Menurut aye itu emang udeh jadi tanggung jawab pemerintah buat lebih merhatiin lagi kesejahteraan rakyatnye. Otomatis kalo pasarnye bersih kan pembeli makin banyak nyang pergi ke pasar. Dengan begitu kite bisa dukung UMKM karna pendapatan kan makin lama makin naek karna banyak pembeli nyang dateng, kalo warganye sejahtera kan enak pemimpinnye juga punya kerja nyang bagus.
Prosès sêlèksi guru bêrprèstasi nyang bêrjênjang dêngan bêrbagè pêrsaratan nyang cukup banyak ngêja pêmilihan guru bêrprèstasi sêbagè kompêtisi bêrgèngsi. Hal pêrtama nyang kudu dilakuin adalah nyari inpormasi pêdoman pêlaksanaan pêmilihan guru bêrprèstasi dan bêrdèdikan. Sêlanjutnyah, nyusun portopolio dêngan baèk ama apik. Liwat portopolio ênih para juri bisa montên kompêtènsi guru. Bêrikutnyah, ngêja karya praktik baèk nyang isinyah pêngalaman têrbaik sêlama ngêjadi pêndidik. Dari sêkian banyak pêngalaman ngajar, pilihlah pêngalaman têrbaèk nyang dibuktiin dêngan hasil bêlajar siswa nyang ngêningkat ama ngasilin produk atau karya, têrutama nyang bêrbasis tèknologi inpormasi. Têrakhir, kêjalah pidio pêmbêlajaran nyang inpormatip, mênarik, ora monoton, sêrta bêrbèda dari pidio pêmbêlajaran kêbanyakan. Alur pidio pêmbêlajaran nyang dikêja juga kudu ngacu pada rêncana pêlaksanaan pêmbelajaran (RPP) nyang dilampirin.
Dulu tuh penyebab aye takut buat ngomong teryata sering dibentak di depan umum. Aye suka diliatin orang kalo lagi diomelin ama orang tua. Udah gitu pernah waktu kecil tuh aye diomelin abis itu di denger ama temen trus aye diledekin terus. Gara-gara itu aye jadi minder trus malu kalo diliatin orang. Udah gitu kejadian kaya gitu tuh kaga pas kecil doang. ampe aye SMA juga tetep aja aye diomelin trus ampe diliatin, kalo pun mao disembuhin mungkin aje bisa lama karna rasa takut ama liatin orang tuh jadi trauma ampe aye segede gini. Trus salahnye juga aye baru sadar pas gede trus juga belom pernah ditanganin sama sekali.
Pas aye kuliah semester 6, aye kudu berpisah selamanye sama salah satu temen deketnye aye. Pas siang entu, temen deketnye aye sejak SMP-SMA sampe kuliah, udeh meninggal hari entu. Pas denger entu kabar, jelas aje aye nangis kejer karena artinye aye kudu berpisah sama temen deket aye yang satu entu. Aye nangis bener-bener sesenggukan karena perpisahan yang kagak terduga entu. Tapi sebenernye, pas nangis aye agak bingung, kenape aye bisa sesedih ini pas temen aye meninggal? Nah ternyate katanye, emang wajar aje, kite bisa sedih pas ada orang meninggal, apelagi kalo entu orang akrab sama kite. Pas entu, kite ngerasa kehilangan dan kudu berpisah selamanye sama entu orang yang akrab sama kite. Nah, tentu aje emosi sedih bakalan ade di kite. Bahkan ada kalanye muncul perasaan bersalah yang bikin kite makin sedih. Pas entu aye ngerasa bersalah karena nurutin kemauann temennye aye buat kagak ngejenguknye. Aye seharusnye ngejenguk die walaupun die kagak mau. Kematian temen aye bener-bener jadi perpisahan yang paling nyedihin dalem idup aye.
Pasar itu emang tempat rame yang kita anggep bakalan aman dari diintilin orang laen. Waktu itu, ada emak-emak yang lagi belanja sayuran di pasar. Waktu itu, jia lagi sendirian aja. Kagak sadar, ada orang laki yang nginitilin jia terus. Orang itu jiem-jiem aja ngntilin si emak itu. Emak ini mulai ngerasa kagak enak. Orang laen itu ngapa keliatan mulu, perasaannya. Jia coba jalan kenceng, ampe mau keluar pintu pasar. Pas emak itu longok, orang asing itu masih ada keliatan. Emak yang ketakutan itu, akhirnya mampir ke warung yang ada abang-abangnya. Jia certa sekalian minta tulung. Lantaran si abang itu ngeliat emak-emak ketakutan ampe pucet, abang itu bantuin emak maranin orang yang dari tadi ngintilin emak. Pas ditanya, taunya itu tukang ojek yang disuruh ama lakinya buat nganterin emak pulang dari pasar. Perkara kagak ngomong, jadi bikin takut orang diintilin jiem-jiem gitu.
Penelitian ini berdasarkan fenomena bahwa banyak orang yang berilmu
pengetahuan agama dan mengaku beriman kepada Allah Swt dan Rasul-Nya,
namun tidak sedikit di antaranya yang melanggar janjinya dengan Allah Swt dan
Rasul-Nya dengan cara mengikuti langkah-langkah setan. Tujuan penelitian ini
adalah: (1) untuk mengetahui bentuk-bentuk godaan setan. (2) untuk mengetahui
cara mengatasi godaan setan. Bentuk percaya kepada hal yang ghaib bukan berarti boleh memintaminta kepada makhluk halus, jin, setan, iblis dan sebagainya. Ini pengertian
yang keliru, percaya disini menyakini keberadaan dan eksistensi alam dan
makhluk ghaib, termasuk surga, neraka, malaikat, alam kubur dan alam
barzakh, padang mahsyar dan seterusnya. Maka dari itu sudah sepantasnya kita lebih memperdalam ilmu agama agar tidak terjerumus dalam hal syirik dan musyrik.
Duit nyang dulu disimpên, akhirnyah ditêmuin lagi pas lagi cêkak wayah tanggal tua. Kêmujuran èmang bisa datêng kapan baè. Contonyah wayah ngêrogoh kantong baju ama kantong cêlana, ujug-ujug kêrasa sêpotong kêrtas di dalêmnyah. Tapi, pas dikêluarin têrnyata bukan kêrtas biasa, mêlaènkan duit. Kêbahagiaan wayah nêmuin duit pas cêkak onoh sènsasinyah luar biasa. Rasanyah bahagia êmên ama pênêmuan nyang tibang Rp20.000,00 go. Mêski duit onoh adalah simpênan punya dèwèk, têtêp bè ngêrasa sênêng nêmuinnyah, apahlagi wayah onoh kêadaan duit mulè ngênipis karna udah ngêjêlang akhir bulan. Ênih dalah salah atu cara Allah Swt. nitipin rêjêki-Nyah kêpada kita, yakni dêngan nêmuin lagi duit nyang lama kêsimpên tanpa kita sadarin.
Kaga pernah kebayang dalam idup harus kaga naik kelas di sekolah. Tiap zaman sekolah selalu aman-aman aje selalu naik kelas. Nah ini kaga naik kelasnye di tempat les, alias kalo di tempat les bahasa Inggris di sebutnye kaga naik level. Kayanye karena aye kurang merhatiin banget dan kurang di latih lagi kalo di rumah. Terus kalo di tempat les kadang banyakkan becanda sama maen-maennye. Bener-bener ngerasa berdosa banget dah sama orang tua, udeh capek-capek nyari duit, bayarin les, tapinye aye malah main-main aje sampe kaga naik level. Ntu semuanye merupakan penyesalan aye yang terdalem udeh bikin susah kedua orang tua, kaga sungguhan belajarnye, akhirnye juga jadinye kaga pinter-pinter sama bahasa Inggris.
Ora ada salahnyah ngasih aprèsiasi buat diri dèwèk, misalnyah dêngan ngêbêli tas mèwah nyang udah lama dicari. Buat nyang bêrêncana bêli tas mèwah pêrtama kalinyah, simak dulu êmpat tips ênih. Pêrtama, mêski udah lama ngincêr tas mèwah impian, jangan lupa buat ngêbêli sêsuè anggaran. Kêdua, sêbagè kolèksi tas mèwah pêrtama, êluh bisa milih modèl nyang ora lêkang olèh waktu dêngan warna nètral supaya bisa êluh pakè dalêm jangka waktu lama. Kêtiga, tas mèwah èmang bisa ngêjadi salah atu bêntuk inpèstasi. Tapi, ora sêmuah tas mèwah pêrtama kudu layak ngêjadi inpèstasi. Ingêt ajah kalu ênih adalah awal punya tas impian. Têrakhir, êluh juga bisa bêli tas mèwah dêngan kondisi bêkas. Ora kudu jêngah, tas mèwah bêkas go têtêp cakêp dêngan harga nyang lêbih kêjangkau.
Èmètopobia mêrupakan kêngêrian èkstrèm sêsêorang têradêp muntah atau ngêliat orang laèn ngêri. Kêngêrian ênih amat sulit diobatin karna cukup komplèks. Kêngêrian ênih cêndêrung nongol dalêm kontèks sêsêorang nyang ngêmilikin kêngêrian obsèsip nyang lêbih umum sêhingga rasa ngêri bakal muntah sêring dikaitin dêngan rasa ngêri têrkontaminasi. Sêlaèn onoh, èmètopobia juga sêring disêrtain dêngan kêprihatinan laènnyah sêpêrti ngindarin ganyêman, nyuci tangan, ngêjaga jarak dêngan orang laèn nyang ngêmilikin pirus, kêngêrian orang laèn nyang muntah atau rasa jêmbêr buat muntah. Pada tingkat nyang rasional, pêndêrita èmètopobia ngêmahamin bahwa muntah ora ngancêm jiwa, tapi mêrèka ngêri ngêliat kêmungkinan onoh têrjadi. Banyak pêndêrita èmètopobia ngêrasa ngêri bahwa muntah bakal nyêbabin ilang kêndali.
Rase jijik ame toilet jorok emang bise bikin dampak nyang kagak-kagak ame diri ndiri. Di toilet, walopun tujuan kite ntu ngeluarin bagian kotor dari diri kite, kite tetep butuh toilet nyang bersih biar proses ngeluarinnye ntu lancar. Nah, misal nyang ditemuin ato nyang diliat malah toilet jorok, ntu pikiran bakal kealih ke hal laen. Biasenye, orang bakal lebi milih nahan buat kagak pipis ato berak, ato bise juge milih pergi dari tempat ntu. Cuman, repleksnye orang eman beda-beda, ade nyang langsung milih nutup pintu toiletnye, ade juge nyang malah kebawa mual ampe muntah gegara telanjur ngeliat kondisinye ude kacau balau begonoh. Dampak nyang kagak-kagak enih ditunjukin lewat nahan pipis ato berak nyang bise nyebabin penyakit di saluran pembuangan, ame mual-mual nyang ampe muntah saking jijiknye bise bikin perut sakit ato jadi kenape-nape nantinye.
Buat kite nyang punay temen sering marah-marah mending dibilangin pelan-pelan. Soalnye, kalo die begitu trus kan die sendiri nyang bakalan rugi. Temen-temen pada ngejauh, lingkungan juga pada kaga suka ama die. Kote sebagai temen nyang bae wajar kalo mau ngingetin. Kasiaanan, kalo didiemin bae orang kaya gitu. Kali aje emang die butuh bantuan buat nanganin masalah nyang ada di hidupnye. Kadang kan orang kaga semuanye terbuka, nah kite coba pahamin aje jangan langsung dijauhin. Punya temen banyak pasti sipatnye juga beragam kan, cuma kalo ada nyang bikin kaga disuka kite juga harus cari tau dulu alesannye, gaboleh tuh langsung kite jauhin kan kesianan.
Seorang anak bisa jadi stress dan traum saat mendapatkan perlakuan kasar dan kurang menyenangkan dari teman-temannye. Kekerasan kaga hanya secara fisik, tapi juga kekerasan secara perkataan, atau sikap yang sinis. Hal-hal demikian yang bikin anak-anak jadi trauma dan ketakutan buat berbaur dengan yang lainnye di sekolahan karena takut di bully, atau malah yang parahnye lagi jadi ngebentuk pribadi ntu anak jadinye yang keras dan kasar, karena di sering dibully, akhirnye die ngeliat orang yang lebih lemah dari die malah die yang jadinye kasar ngebully orang tersebut semacem balas dendam. Hal ntu lah yang akhirnye bikin mereka bikin kaya gitu karena bully, ada yang jadi trauma ada juga yang malah jadinye berbalas die yang kaya gitu.
Bukan cuma di situ aja aye malu si, ceritanye masih sama perihal percintaan. Waktu itu aye pertama punya pacar kan girang banget ya trus juga masih polos ya masih suka diboongin karna emang di umur aja aye tuh beda 2 taun trus juga beda sekola. Aye mah percaya aja gitu ama dia, aye sering upload foto ama status dulu jamannye masih ada bbm. Tapi teryata die foto bedua ama aye aja kaga mao, sekalinye mao juga di crop pas die upload. Itu mah aye malu banget karna cuman aye nyang anggep die pacar tapi die kaga anggep aye sama sekali.
Saat ntu lagi liburan, pada saat waktu ntu lagi liburan sekolah. Saat liburan ntu pas banget sama ada sodara yang nikahannye di Bali, jadi akhirnye kite semua sekeluarga bersiap untuk merencanakan dateng ke acara pernikahannye ntu sekalian berkunjung dan menginap di salah satu rumah sodara kite ade yang tinggalnye di Bali. Girang banget rasanye, udeh nyiapin juga dari jauh-jauh hari semuanye. Pas udeh tiba hari yang ditunggu-tunggu, ternyata saat ntu hari daerah Jabodetabek lagi diguyur hujan besar, hujan besar ntu rata ujan deres turunnye dimane-mane. Sebenernye kite udeh jalan jauh dari waktu yang udeh ditentuin, tapi nyatanye takdir berkata lain, ntu hari ujan deres terus-terusan akhirnye banyak jalan yang banjir dan jadinye macet total dimane-mane. Walhasil kite datengnye telat, pesawat kite udeh jalan. Hal ntu bikin sedih banget, akhirnye kite pesen lagi dah tuh tiket pesawatnye.
Ngeliat langsung kecelakaan di depan mate bise mancing gejala gangguan mental di diri kite. Gangguan nyang paling sering tejadi pas kite takut gegara ngeliat langsung kecelakaan, ntu gangguan cemas. Gejalanye biasanye pusing, mual, pandangan kabur, bahkan bola mate ade nyang begeter dengan sendirinye, kuping bedegung, keringetan parah, ame muke pasti pucet pasi. Nah, parahnye, enih gangguan bise mancing gangguan mental laennye, kek serangan panik. Banyak bangat nyang kalo udeh jadi saksi kecelakaan enih, ujug-ujug langsung sesek napas, lemes, gemeter, ame leher kek kecekek. Nyang beginih-ginih kudu langsung dapet penanganan, kagak kalah penting dari si korban kecelakaan, ato minimal bise nenangin diri dulu.
Orang Betawi kan terkenal tuh tanahnye lebar-lebar. Trus pasti dikasihin dong ke anak-anaknye. Aye suka heran tuh knapa nih keluarga selalu berantem masalah harta warisan, padahal menurut aye udeh sesuai syariat dah, nyang laki lebih gede nyang perempuan lebih kecil. Tapi, sama bae tuh kalo bagi-bagi warisan pasti pada ribut, hubungan ade kakak juga kaga pernah akur. Nah, mungkin juga dulunye pembagian ada nyang kaga adil pan kite kaga tau urusan orang tua. Soalnye, ade aja anak nyang marah trus dendem ama orang tuanye karna ngerasa kaga adil pembagiannye. Untuk lebih jelasnye mah aye kurang paham, solanye pan emang kaga gampang ngedidik banyak anak.
Dalam menghentikannye suatu tindakan bully, sebenernye kite juga bisa turun tangan dengan datang ke sekolah, lalu melaporkannye ntu orang yang melakukan kekerasan pada anak kite. Dengan begitu, pihak sekolah bisa menanganinye secara langsung, dan melaporkan kepada orang tua yang bersangkutan. Para pelaku bully harus segera dihentikan. Jika terus dibiarkan, perilaku ntu bisa merusak anak bangsa, dan generasi muda. Berikut ntu adalah beberape langkah yang bisa orang tua lakukannye untuk mencegah tindakan bully: Tanamkan nilai-nilai moral sejak dini, ajak anak untuk bersama-sama menilai, dan membedakan perbuatan yang baik dengan perbuatan yang tidak patut dilakukan pada sesama. Bangun komunikasi yang baik dengan anak, serta dampingi die dalam proses tumbuh kembangnye. Ajarkan anak cara bersikap asertif, alias tegas tapi selalu sopan, agar ia tidak mudah ditindas dan menjadi people pleaser.
Takar sumber intimidasi, manusia secara alami akan menganggap berlebihan suatu ancaman, dan meremehkan sumber daya serta kesempatan. Kendati hal ntu bisa berguna pada saat adanye bahaya yang nyata, hal ntu bisa membuat kite kalah ketika berhadapan dengan mereka yang suka mendominasi. Daripade menaruh perhatian secara berlebihan pada ape yang membuat kite takut, berfokuslah pada ape yang membuat kite bahagia. Pakailah pengalaman ntu bakal meningkatkan suasana hati, membangun kepercayaan diri, dan menyingkirkan ketakutan kite. Misalnye, daripade berfokus pada ejekan yang kite terima hari ini, ingatlah lima pujian yang bakal kite dapatkan kemarin. Sebaiknye pertimbangkan pula apakah intimidasi ntu adalah bagian dari kepribadian, atau budaya mereka, dan kagak ditujukan semata-mata kepada kite.
Beragam cara yang bisa ditempuh untuk menangani agoraphobia. Seperti halnye melakukan relaksasi, seperti teknik pernapasan untuk membantu pasien lebih rileks saat berhadapan dengan pemicu agoraphobia. Berolahraga secara rutin, agar dapat meningkatkan zat kimia dalam otak yang berperan dalam mengatur mood. Berolahraga secara rutin, agar dapat meningkatkan zat kimia dalam otak yang berperan dalam mengatur mood. Mengalihkan pikiran dari hal atau situasi yang ditakuti, misalnye ntu dengan melihat pergerakan jarum jam atau membayangkan hal-hal yang positif sampai rasa panik menghilang. Berusaha diam di tempat, dan kagak lari ke tempat yang aman saat terjadi serangan panik, untuk mengubah pola pikir pasien terhadap tempat atau kondisi yang ditakuti. Bergabung dalam kelompok penderita agoraphobia, untuk berbagi pengalaman dan cara mengatasi rasa cemas akibat agoraphobia.
Berdasarkan hasil penelitian dari Dr. Valerie Curtis dari London School of Hygiene and Tropical Medicine, berikut ntu adalah hal-hal umum yang dapat menyebabkannye perasaan jijik. Hal-hal yang dikeluarkan oleh tubuh, seperti feses, muntah, keringat, ludah, darah, nanah, air mani, lendir, atau ingus. Luka terbuka atau ruam di tubuh. Air kotor atau tercemar. Nah ganyeman yang udeh busuk, terutama daging dan ikan busuk, juga jadi salah satunye. Karena baunye ntu pasti mengganggu banget selain kagak baik juga buat kesehatan tentunye. Jijik sama ntu ganyeman yang udeh busuk merupakan perasaan yang muncul secara alami, dan setiap orang pun pasti mempunyai naluri untuk merasakannye.
Siape nyang kagak takut dioperasi? Mao ntu operasi gede nyang behubungan ame alat pital, ato operasi kicil sekalipun. Keadaan enih emang umum tejadi, bahkan menurut tenage kesehatan sekalipun. Ketakutan ame cemas ntu direalisasikan dengan perasaan gelisah, jari tangan dingin, denyut nadi cepet, keringetan dingin, pala puyeng, napsu makan turun, tidur kagak nyenyak, ame dada sesek. Kalo udeh ngerasain kek gini sebelon operasi, ade baenye langsung lapor ke dokter ato ners nyang ngurus ente biar bise diambil tindakan nyang tepat. Kalo belon parah, biasanye bakal diajak ngobrol. Ente juge pas diajak ngobrol, biarin ntu ngalir aje, obrolin ape aje nyang ente demen, biar kagak perlu kepikiran operasinye lagi. Terus, kalo emang genggem orang bikin tenang, genggem aje tangan nersnye. Pilih ners nyang lagi kagak nyiapin ruang operasi ente, ye, biar kagak ngeganggu. Ame, atu lagi, gegara enih semue awalnye dari pikiran, jadi usahain pikiran ente positip terus. Paksa aje, jan mao mikir-mikir ke arah negatip.
Elu tau kagak bertape bahayanye dampak dari bully? Aye pernah di-bully pas SD. Aye di-bully dengan cara disinisin, disindir, diintimidasi, dan dipojokkin. Nah ternyate katanye, bullying yang dialamin aye ataupun orang laen, bisa bikin ngalamin serangan panik. Pengalaman buruknye aye ataupun orang laen karena di-bully bakalan bisa bikin aye dan korban bully laennye diliputi rasa takut sampe akhirnye ngerasa cemas dan punya gejala berkeringat, nyeri dada, dan detak jantung yang cepat atau tidak teratur. Nah kalo kagak diobati, entu serangan panik bisa bikin korban bully kagak mau pergi keluar atau ngelakuin hal-hal yang dulu die sukain. Entu semua karena mereka khawatir bakalan di-bully dan dapet serangan lainnye.
Ada tiga jalur seleksi masuk PTN yang bisa kamu pilih, yaitu SNBP, SNBT, dan Seleksi Mandiri. Nah, setiap jalur seleksi memiliki karakteristik dan persyaratannya masing-masing, sehingga diperlukan persiapan yang berbeda pula.SNBT/UTBK bertujuan untuk menjaring siswa dengan kompetensi akademik dan skolastik tinggi.  Jangan bosan-bosan untuk mempelajari kembali konsep dasarnya. Apabila kamu hanya mengandalkan usaha dengan menjawab soal sebanyak-banyaknya, belum tentu kamu bisa menguasai materi tersebut apabila disajikan dalam bentuk soal yang berbeda. Pada dasarnya, tes UTBK/SNBT merupakan bentuk evaluasi terhadap pengetahuan serta cara berpikir kamu. Begitu juga apabila kamu hanya menghafal rumus. Akan tetapi, dengan memahami konsep dasar, rumus tersebut bisa kamu gunakan secara efektif.
Kalo ampir atawa udah bullying yang bakal nimbulin trauma, kita kudu ngatasin trauma itu. Pertama, selalu bersikap terbuka. Kita kagak boleh mendem perasaan, soalnya ini bisa bikin depresi. Kita bisa cerita ama orang yang deket kayak keluarga atawa sahabat yang bisa dipercaya. Kedua, kita bisa belajar ngatur rasa stres. Maksudnya kita bisa ngendaliin diri kita biar kagak gampang stres, kayak ngelakuin hal yang nyenengin ama nyehatin, kayak olahraga, makan yang nyehatin, bisa juga nonton yang kocak-kocak. Ketiga, kalo orang beragama bisa berdoa sembari nenangin diri. Keempat, hindarin ngurung diri atau nyendiri aja. Kalo kita ngurung diri di pangkeng, kita makin ngerasa depresi makin parah. Tetep banyakin pergaulan, cari temen yang baek, biar bisa ketularan rasa baeknya itu. Terakhir, kita fokus buat sembuh dari trauma, kita kagak larut ngerasain rasa sedih ama ngerinya kena bullying itu.
Elu pernah liat makanan busuk kagak? Aye pernah. Ceritanye aye mau bikin badogan olahan kentang. Nah aye pun ke keranjang berisi beberape kentang. Aye ambil entu kentang satu per satu buat aye liat-liat. Nah kebetulan aye ambil kentang yang busuk. Sumpah, entu kentang busuk bener-bener bau dan bikin jijik bener. Aye ngeliat di kulit kentangnye yang warna cokelat muda dekil entu, kayak ade banyak bercak item dan ade salah satu lobang yang ngeluarin cairan berbusah warna item gitu. Aye pun makin jijik dan bahkan mual karena entu kentang busuk. Akhirnye aye langsung buang entu kentang busuk ke tempat sampah dapur.
Ternyate, orang yang ngerasa kena singgungan SARA entu kagak cuma bisa ngerasa marah aje, tapi karena adenye singgungan SARA entu bisa nyebabin dampak yang lebih gede lagi. Bahkan ade yang bilang walaupun entu cuma bercandaan, bisa aje tetep nyakitin dan nimbulin konflik berkelanjutab. Bahkan katenye lagi kalo udeh ade konflik terkait unsur SARA bisa berujung kekerasan fisik. Nah kalo udeh kayak gitu katenye kagak bakalan tentram lagi deh. Bisa aje orang ngerasa kagak nyaman dan aman. Nyok deh jaga omongan dan kelakuan, serta saling hormat dan ingetin juga, supaye kagak ade yang marah karena singgungan terkait SARA! Idup dengan damai nyok!
Kadar rasa ngêri sêsêorang nyang masing pada batês normal ama ora bêlêbihan bakal bêmanpat baginyah pêranti ngêdorong ngêlakuin hal-hal baèk, tapi kalu rasa ngêri onoh udah pada batês nyang ora wajar, mangka hal onoh bakal bêrakibat buruk bagi diri sêsêorang. Kêngêrian bêtambah rosa kalu kita bêusaha ngingêt situasi onoh dibanding bêusaha ngêlupainnyah. Raymon Corsini nyatain bahwa manusia ngêjadi nyêri sêcara psikologis karna pêngalaman-pêngalaman awal nyang ngêja prustasi, nyang kêmudian ngêkristal dalêm suasana batin têrtêntu. Sêkali suasana batin kêbêntuk, mangka sulitlah pêngalaman-pêngalaman onoh buat diilangin. Sêlanjutnyah, pêngalaman-pêngalaman onoh ngêbêntuk indipidu nyang mangkin lama mangkin ora bisa diaksès ama pêngalaman-pêngalaman kita, nyang bêgantung pada tingkat kêdalêman intêrnalisasi. Kudu ada pêrawatan nyang têrêncana ama komprèhènsip têradêp pêrasaan nyêri sêhingga manusia bisa kêbèbas dari rasa onoh.
Nah kali eni Djakarta Warehouse Project atau DWP 2023 bakalan diadain lagi ngeramein Ibu Kota nyang bakalan bawe name nyang ude gede di jagad musik elektronik dunia. DWP 2023 bakal diadin offline atawa langsung selame 3 hari, 9, 10 dan 11 Desember 2023 nyang bakal diadain di JIEXPO Kemayoran, Jakarta. Kembalinye DWP nyang bakal diadain langsung nunjukin minat penonton nyang tinggi banget buat jingkrak-jingkrakan joget bareng. Kayanye bakal rame ame kategori tiket nyang ude nyaris abis, padahal eni itungannye baru awal taon 2023, masih jauh cerite ke akhir taon, Kayanye kategori Early Entry nyang cuman kesisa di kategori Early Entry- Day 1 ampir semue tiket nyang jenisnye presale ude abis.
Ari enih, angkatannye Doel study tour ke luar kota. Buat pejalanannye mereka make bis per kelas. Terus, tempat duduk bisnye kagak diatur alias suka-suka anak muridnye. Waktu Doel nyampe tikum, tenyate anak kelasnye ude rame di dalem bis. Jadi, tepaksa Doel ambil tempat nyang kosong, nya ntu paling belakang. Kagak ngape juge, sih, tempat duduk paling belakang ini, kan, memanjang, jadi temennye nyang belon dateng ato kalo nanti ade nyang mao pindah, bise duduk deket Doel. Akhirnye, bis jalan begitu anak angkatannye ude dateng semue. Gegara berangkatnye agak siang, bisnye jadi kebagian macet. Akhirnye, sopirnye ngide buat ke jalan alternatip. Die ude apal gegara emang biasenye jadi bis antarkota. Cuman, enih jalan tenyate nanjak terus bekelok-kelok. Mane Doel ame tige temennye nyang laen duduk paling belakang, pan. Jadi kerasa bener kalo ade goncangan. Doel nengok ke temen sebelahnye, mukenye ude pucet aje. Terus, die ngomong pelan bener, 'Tolong ambilin plastik di tas aye, dong..." Doel, nyang ude bise ngebaca tande-tande enih orang mao muntah, buru-buru ambil plastik di tas die, terus ngasi ke temennye. Bener aje, kagak lame kemudian ntu orang muntah. Doel nyang di sebelahnye sibuk ngurutin leher temennye, tapi bari nutup mate ame nahan napas biar kagak nyium bau muntahan. Begitu kupingnye kagak denger suara oek oek dari temennye lagi, Doel melek terus langsung nyesel. Temennye malah ngebiarin ntu kantong plastik kebuke gitu aje, bukannye diiket! Doel langsung ikutan oek oek, tapi untung kagak sampe keluar muntahan beneran. Cuman, perutnye jadi kerasa mual bangat. Jadinye, die lebi milih buat bediri ame pindah tempat duduk bari minta maap ke temennye. Monmaap, dah, kagak kuat bangat aye!
Kan ade orang nyang sering banget lupa ama nama kite. Akhirnye awal masuk tuh kite disuruh buat bikin nama trus dipake selama kite sebulan. Maksudnye emang bae karna biar kite kenal satu sama laen ama temen dari semua jurusan. Kaga cuman disuruh pake nama trus dijadiin name tag, kite juga disuruh buat isi biaodata dari semua jurusan nyang ada di Fakultas FIB UI. Abis itu kite juga disuruh minta fotonya.  Foto nyang udeh dikumpulin nanti kite cetak trus barengan ama foto nyang kite ambil. Nanti tuh buku dikumpulin tuh, jadi siapa aje harus bikin tanpa kecuali, dari situ kite bisa kenal satu sama laen jadi kaga malu salah manggil orang.
Masyarakat jawa percaya bahwa ari-ari adalah teman bayi di dalam kandungan, serta membantu bayi untuk tetap bertahan hidup. Sedangkan dalam dunia medis, ari-ari merupakan organ yang muncul untuk membantu menyalurkan makanan dan nutrisi yang dibutuhkan oleh bayi. Meskipun perbedaan pemahaman antara masyarakat Jawa dengan dunia medis, akan tetapi tidak mengabaikan bahwa ari-ari penting bagi bayi. Upacara mendhem ari-ari merupakan salah satu dari serangkaian selamatan bayi baru lahir adat Jawa untuk diselenggarakan. Umumnya, para ayah atau bapak dari bayi yang telah lahir akan menimbun ari-ari di tanah dan memberikannya penerangan. Mungkin beberapa orang tidak asing dengan melihat ember atau ulaman bambu yang bercahaya di depan rumah orang yang baru melahirkan. Nah hal tersebut merupakan bentuk dari acara mendhem atau mengubur ari-ari yang akan dipertahankan hingga 35 hari setelah kelahiran bayi.
Anak-anak yang mengalami trauma akibat kekerasan fisik maupun verbal, dapat menunjukkan reaksi pasca traumanye yang berbeda-beda. Coba perhatikan aje ntu reaksi atau perilakunye die terutama ketika die merespons sesuatu. Misalnye, reaksinye ketika didekati temannye, bagaimane die melakukan rutinitasnye, atau bahkan bagaimane die ketika tidur. Dengan memperhatikan reaksinye, orangtua bisa tahu ape yang bisa kite lakukan untuk membuatnye tetap merasa nyaman. Anak dapat melakukan segala sesuatu dengan lebih baik jika dirinye merasa nyaman, dicintai, dan dihargai. Untuk mengembalikannye ntu kepercayaan diri anak yang mengalami kekerasan, interaksi dengan anak perlu terus dibangun. Orangtua bisa memulainye dengan berbagi cerita. Mulailah dengan cerita tentang pengalaman menyenangkan Mama yang mudah dipahami anak, Ma. Dengan cerita-cerita yang seperti itu, anak dapat lebih nyaman untuk kembali mengenal orang lain dan berinteraksi.
Mengutip Ary News, pembeli roti ntu adalah seorang bapak, dan anak perempuannye. Mereka memesan roti porotta, dan saus gravy dari restoran di hotel bernama Shalimar. Betapa terkejutnye mereka setelah tahu ada kulit ular di kemasan ntu roti, pantesan aje die sebelumnye udeh ngerasa nyium bau kagak enak ya ntu samar samar bau amis. Cuitan Tushar Kant naik untuk menjelaskan kalau kulit ular ntu ditemukan di koran yang digunakannye untuk mengemas roti. Kecewa dengan temannye ntu, Priya lantas melaporkan kejadian ntu ke kantor polisi Nedumangad. Polisi setempat lantas mengarahkan mereka kepada pejabat terkait keamanan pangan yang memeriksa sampel roti porotta ntu ke lab. Kepada media, Arshitha Basheer selaku salah satu petugas keamanan pangan Nedumangad membenarkan kondisi higienitas yang buruk di hotel itu. "Kami langsung memeriksa hotel itu. Kondisi lingkungannya buruk," kata Basheer. Kabarnya kini hotel itu ditutup sementara.
Elu udeh pernah ngerasain seneng karena elu lulus ujian sidang skripsi? Elu tau kagak, kenape elu bisa ngerasa seneng bener pas berhasil lulus ujian sidang skripsi? Nah buat bisa lulus ujian sidang skripsi, tentunye kite berusaha semaksimal mungkin kan? Mulai dari perjuangan cari literatur, ngerjain skripsi, nyari partiispan, ngolah data, analisis data, dan laennye. Dalam beberape waktu, elu terus-terusan berusaha ngerjain skripsi dan biar lulus semua ujiannye. Terus pas tiba waktunye pengumuman kelulusan ujian skripsi dan elu dinyatain lulus semua sidang skripsi, pastinye elu ngerasa seneng bener dong? Nah, wajar aje elu ngerasa seneng. Soalnye elu ngerasa usaha elu ngerjain skripsi selama ini kagak sia-sia, elu lulus semua ujiannye, elu ngedapetin tujuan usaha elu yaitu lulus tepat waktu, dan berhasil ngehadepin beragam kesulitan selama ngerjain skripsi buat sampe di entu titik kelulusan. Intinye, lulus ujian skripsi entu emang bikin seneng bener deh!
Saat acara kumpul-kumpul, entah ntu kumpulnye sama keluarga, atau sama temen-temen, dan kite bertemu dengan seseorang yang memiliki baju kembaran dengan kite, biasanye ntu bakalannye ada yang berkomentar tanpa difilter dahulu kadar bahasanye baik, atau kagak. Selain ntu apabila seseorang berkomentar dan menyebutkannye bahwa ntu baju kembaran yang dipakai lebih cocok untukmu, maka perlu diperjelas lagi bahwa semua orang yang hadir di sini adalah semua orang yang terlihat menawan, dan memiliki ide outfitnye ntu sendiri. Jangan mudah terpancing oleh komentar orang, kamu bisa mengabaikannye, atau berbalik untuk memujinye dengan ramah. Kagak usah diambil pusing, lagian kenape juga kalo pake baju samaan kaga masalah yekan.
Ada satu orang wadon yang belom lama kesakitan di kepusnya. Tiap berak jia ngerasa kesakitan. Awalnya, beraknya kebebelan terus ngeden keras banget. Kebiasaan ngeden gitu, kepusnya ngeluarin jendolan. Tiap cebok, jendolannya bisa dimasukkin lagi. Cuman, lama kelamaan kalo berak ngeluarin darah ampe kepusnya bejendol gede ama kagak bisa dimasukkin. Keseringan kayak gitu, jia ampe kagak bisa duduk. Tiap abis berak, jia pasti rebahan dulu, biar jendolannya masuk sendiri. Keseringan kayak gitu, jadi kagak bisa ngapa-ngapain. Nyoba-nyoba minumin obat ama nyari-nyari alternatip, tapi kagak ada yang bisa nyembuhin. Ampe akhirnya ngelongok internet, ada info operasi wasir. Pas ngeliat gitu, rasanya jia ngeri. Ngebayangin pas berak sakit, apalagi kalo operasi.
Apah go nyang kita pèngènin supaya ngêjadi baèk kudu dimulè dari diri dèwèk. Bêgonoh juga kalu kita pèngèn suatu kênyamanan di têmpat umum, mangka dari diri kita dèwèk nyang kudu ngêmulè supaya kêcipta kênyamanan onoh. Bêrlaku têrtib èmang sêbuah pêrbuatan nyang kêdêngêr gampang, tapi ora sêmuah orang dêngan gampang juga nêrapinnyah. Dorongan èmosi nyang ora kêkontrol kadang ngêja sêsêorang sêlalu pèngèn ngêjadi nyang pêrtama dalêm saban prosès nunggu. Kêmajuan sêbuah masarakat, sêbênêrnyah bisa diliat dari bêrbagè sisi ama juga paktor. Ora mêlulu têntang hal-hal nyang bêrat, tapi juga pêrsoalan sêpèlè kèk misalnyah budaya antrè. Udah wayahnyah kita punya budaya têrtib, têrmasup sabar dalêm urusan ngantrè. Nyok, tumanin bêrsêrah diri ama abar. Êntong nyêrobot baè!
Buat nyang belom beruntung di tahun kite lulus juga kaga usah khawatir, kite ga harus dituntut langsung kuliah juga, masih ada waktu buat belajar. Seleksi SBMPTN ama jalur Mandiri bisa kite ikutin lagi tuh di tahun depannye, tapi itu semua jadi pilihan masing-masing lagi si. Semua pilihanny baik kok, mau di mana kite kuliah juga bae selama kite jalanin dengan bener-bener. Perjuangan kite berakhir bukan cuma di seleksi perguruan tinggi sebenernya, nah dunia kite baru dimulai pas kite cari kerja. Makin ke sini pan kite makin susah cari kerja, jadi mesti bener-bener trus banyakin juga pengalaman buat jadi bekal kite dipercaya ama HRD.
Kêjadian ênih dialamin ama pênjual nasi gorèng kêliling bêrnama Abdul nyang berasal dari Madura. Diah lagi ngêdorong gêrobak nasi gorèngnyah di wilayah Pêrumahan Cipaku Indah II. Têpat pada jêm 23.00 WIB, sêorang pêmbeli dari rumah nyang ada di ujung jalan mêsên nasi gorèng. Mêski awalnyah diah sêmpêt curiga karna rumah onoh kosong, diah ngêliat sêorang wadon boto dêngan mèsêman ajèrnyah mêsên nasi gorèng. Diah pun nêrima duit sêjumlah Rp6.000,00 dari wadon onoh. Ora lama, wadon onoh pamit kê dalêm rumah pèngèn nyalahin bohlam. Abdul nyang mulè curiga, nunggu bohlam nyang ora nyalah-nyalah. Sosok wadon onoh gè ora kunjung kêluar. Akhirnyah, Abdul langsung lari têbirit-birit dari dêpan rumah onoh. Duit nyang dikasih wadon onoh gè bêrobah ngêjadi daon sirih.
Hal yang paling menyedihkan adalah saat kite mendapatkan kenyataan untuk kehilangan orang yang paling kite sayanginnye luar biasa, kaga mudah emang menerima kenyataan tersebut yang sangat pait dan menyakitkan. Tapi kite harus terima dengan berlapang dada. Apelagi kalo ntu orang udeh sakit-sakitan kasian juga yekan kalo kita beratin die, kite harus ikhlasin kite doain yang terbaik, semoga meninggal secara husnul khotimah, dan di tempatkan di sisi terbaik Allah. Sabar dan ikhlas emang dua komponen yang kaga mudah, sulit tapi harus kite jalanin apapun keadaannye. Butuh waktu yang lama juga buat mengobati rasa sakit, sedih, dan kehilangan yang kita rasain ntu.
Nah kite pan udeh tau kalo sedih nyang berlebihan bisa bikin daya tahan tubuh turun. Penjelasannya tuh udeh disampein. Nah mangkanye kite kaga perlu heran kalo orang nyang lagi sedih nyang keterlaluan bisa gampang kena penyakit. Kaga cuma itu aje, kerja otak kite nyang buat ngatur nafsu makan juga bisa berantakan. Nah kite jadi tau kan, kalo orang lagi sedih mao dia kaga makan seharian trus mau disuguhin makanan enak juga kaga bakal berselera. Penyebabnya ya itu tadi, trus bahaya juga kalo udah gitu bisa kena sakit lambung kalo begitu. Kalo udeh tau begitu, ya jangan maen-maen dah ya, kite mesti kaga tubuh kite dan kesehatan mental juga jangan apa-apa berlebihan soalnya kaga bae.
Kela entu sering bener dirundung terkait sama unsur SARA. Die dari kecil tinggal di luar negeri, yang mayoritasnye entu beda segalanye sama die. Dari kecil juga die udeh sering dirundung karena perbedaan SARA. Kalo udeh kena rundungan atau singgungan terkait SARA, biasanye Kela cuma diem dan pasrah atau kagak nangis pas di rumah atau bahkan nangis saat entu juga. Nah seiring berjalannye waktu, Kela pun makin dewasa dan makin belajar banyak hal. Suatu hari pas die udeh di puncak kekeselannye, akhirnye die pun marah karena semua singgungan yang udeh die terima terkait SARA. Sejak saat entu udeh kagak ade yang berani lagi.
Sekarang banyak alesan kite buat kaga boleh ngunjungin orang nyang lagi berkabung. Pertama karna kena lagi kena flu, kalo orang lagi flu biasanye jangan keluar dulu deh, apalagi pandemi kan kite kaga tau kalo belom cek kesehatan. Kedua, kalo anggota keluarga kite ada tuh nyang kena covid, kite nyang sering bersinggungan jangan dulu kemana-mana karna kite gatau bawa virus apa kagak. Ketiga, kalo orang nyang meninggal kena virus covid pasti kan die dikuburin sesuai protokol kesehatan jadi kaga perlu dulu kite kunjungin. Nah karna kondisi kaga memungkinkan lebih baik kite doain aje dari jauh, kalo doa mah dari mana aje juga sampe.
Pas entu udeh malem. Jane pulang bareng sama keempat temennye. Nah pas pulang entu, ade salah satu temennye yang dihina secara fisik sama orang yang lewat dan berpapasan sama mereka. Temennye Jane sadar kalo entu hinaan ditujuin buat die. Die pun nantangin entu cowok yang ngehina die secara fisik. Terus si cowok nalah makin ngejadi. Nah akhirnye si temennye Jane pun marah ke entu cowok karena udeh ngehina die secara fisik. Temennye Jane bales ngehina secara fisik yang bener-bener telak banget. Nyok makenye jaga mulutmye kite! Soalnye kalo orang udeh sakit ati dan marah entu, bisa bahaya bener. Apelagi kite kan emang kagak boleh nyakitin orang laen.
Pernahkah êlu bertemu dêngan orang laèn nyang kagak êlu kenal mengenakan baju nyang samè dêngan nyang êlu pakai? Bujug buneng, rasanya kayak mimpi buruk! Padahal kagak janjian, kagak disengaja samè sekali, tapi kok bisè-bisanya ketemu samè orang dêngan baju nyang samè persis dêngan nyang êlu pakai? Wayah acara berkumpul amè bertemu dêngan seseorang nyang ngêmilikin baju kembaran biasanya bakal adè nyang berkomentar tanpè disaring dulu penggunaan kata-katanya. Sêlaèn ntu, kalo seseorang berkomentar amè menyebutkan bahwa baju kembaran nyang dipakai lebih cocok untukmu, perlu diperjelas lagi bahwa sêmuè orang nyang hadir di sana adalah sêmuè orang nyang terlihat menawan amè ngêmilikin ide pakèannya sendiri. Jangan gampang terpancing olèh komentar orang. Êlu bisè mengabaikannya atau berbalik buat memujinya dêngan ramah.
Permasalahan punya anak juga jangan ampe terlalu dipusingin, kalo kite terlalu mikirin ketakutannye, kite kaga bakal ngerasain tuh nikmat punya anak nyang sebenernya. Gimana rasanye mencitai tapi kaga perlu tuh minta balesan. Ngerasain apa nyang orang tua kite rasain dulu, jadi knapa orang tua bisa sayang banget ama anaknye. Semua itu bukan hal nyang harus ditakutin, tapi hal nyang haru dipersiapin. Urusan mau punya anak apa kaga mah urusan nanti, cuma nyang penting kite udah jalanin perintah buat berpasang-pasangan trus punya keturunan. Kehidupan itu udeh ada nyang ngstur, kite sebagai manusia mah kudu berbuat baik aje ama sesama manusia selama masih idup.
Setiap ngaji tuh aye diajarin buat kaga takut ama hal-hal nyang kaga kasat mata, karna kite cuma boleb takut  ama Allah SWT. Ampe detik ini aye masih pegang teguh tuh hal macem begitu, cuma ya namanye manusia ya rasa takut pasti ada. Maka dari ntu, aye berdoa tuh untuk kaga dikasih liat hal-hal nyanf kaga kasat mata. Baru dioragin poon aja aye udeh kebirit-birit, apalagi kalo ditongolin. Tapi, kalo lagi iseng trus ketakutan aye tuh selalu berdoa dan berserah diri ama Allah SWT kalo nyang disetiap langkah kite ada Allah SWT nyang mampu nolong kite. Jadi, buat nyang penakut kaya aye, kite serahin aja dah semuanye sama Allah SWT.
Kalo denger kata amis langsung inget ama ikan. Iya, ikan ini yang paling berasa ama amis. Ikan kagak mulu ke ikannya. Bisa juga dari jenis ikanan yang laen, kayak udang ama cumi. Tiap ke tukang ikan-ikanan sering banget ngerasa kagak enak nyiumnya. Pernah dari pasar, niat mau masak ikan kembung. Pas abis ngebersihin ikan kembung, rasa dapur amis banget. Malahan bukan cuman dapur, kalo abis nyiangin ikan kembung rasanya satu rumah ikutan bau amis. Belom lagi kalo abis masak. Semua pakean ama barang yang kena asepnya ikutan bau amis. Jadi, kalo abis nyiangin ama masak ikan kembung, udah keburu kagak napsu makan gara-gara udah ketusuk bau amisnya duluan.
Waktu itu pernah jadi pemimpin redaksi, itu juga mesti dipaksa ama banyak orang. Tapi tiap disuruh ngomong ama banyak orang aye tuh selalu ngeles karna kalo ngomong diliat banyak orang tuh paling kaga bisa dah. Mangkanye kalo lagi disuruh ngomong di depan banyak orang aye tuh selalu pura-pura ke kamar mandi nyang alesannye tuh sakit perut atau gaenak badan. Jangankan disuruh ngomong di depan banyak orang, rame-rame aja pasti aye malu. Bener-bener setakut itu ngomong di depan banyak orang. Mangkanye kalo ikut-ikut pentas tuh kaga pernah ikut buat tampil, ya paling dibelakang panggung aje, tapi pas ngeliatin ada keinginan sih buat ikut.
Ude seminggu enih Doel nginep di rume Enyak Babeh, lagi ninggalin kosannye. Pekara kesepian di kosan, terus kerjaan kagak sebanyak ntu, jadi die milih buat pulang dulu. Cuman, nyang kagak jadi peitungan Doel waktu ntu, die mikir pulangnye bakal cuman seari due ari doang, tapi ternyate kelanjut ampe seminggu gegara Enyak nahan-nahan Doel pekara kangen, dan kerjaannye juge kagak nambah begitu banyak. Die jadi lumayan kepikiran ame kondisi kosannye. Ade be, pan, nyang dilupain ame Doel. Terus, gegara kagak tenang, akhirnye die mutusin buat balik ke kosan ari enih. Begitu buke pintu, Doel ude disambut ame bau kagak enak aje. Die ngelangkah ke meja nyang buat naro-naro makanan, terus oek oek ndiri begitu liat ade sisa nasi uduk nyang lupe die buang. Keadaannye ampe bejamur, terus agak beraer gituh. Buset, Doel merinding bangat liatnye. Bari nahan napas, die bungkus lagi ntu mayat nasi uduk, terus dimasukin ke plastik, dan die buang ke tong sampah di luar kamernye. Karang, die mo muntah beneran kebayang-bayang almarhum nasi uduknye.
Mêski ngêrasa êmpêt ngêdapêtin bocah digêbuk têmênnyah, orang tua têtêp pêrlu nyikapinnyah dêngan antêng. Ênih bêbêrapah hal nyang kudu dilakuin. Hal pêrtama, supaya ora kêsulut èmosi, orang tua bisa ngêlakuin latian pêrnapasan dêngan kêsadaran pênuh. Kêdua, liat dari pêrspèktip bocah. Di usianyah, bocah mungkin masing sulit ngêndaliin diri. Orang tua sêbaèknyah ora langsung nyalahin aksi pênggêbukan nyang dilakuin sêorang bocah. Kêtiga, wayah bocah ngasih tau hal nyang têrjadi, dêngêr ama sikapin sêcara kêbuka, mêski cêritanyah têrasa nyakitin. Dukung bocah sêcara nètral, ontong nyalahin diah atau têmênnyah. Kêêmpat, ajarin bocah supaya ora ngêbalêsnyah. Kêlima, wayah bocah digêbuk têmênnyah, orang tua bisa nyampèin tindak kêkêrasan onoh kê orang tua bocah nyang bêrsangkutan.
Kalo lagi di muke umum, terus kebelet kencing ato berak, nyang kudu dicari emang toilet. Iye, lah, mase toko baju. Nah, toilet enih biasenye letaknye di pojokan ato agak tepencil, makanye kagak dapet banyak perhatian kek tempat-tempat laen nyang ditaro di tengah ato minimal kagak kepencil. Jadinye, kadang, kebersihannye juge kudu ditanyain bangat. Toilet jorok tande-tandenye biasenye ude kecium sebelon kite sempet masup ke dalemnye. Ntu baunye gabungan antara bau busuk, bau pesing, bau berak, ame bau aer kotor. Hmm, mantep bangat, dah, tu idung perannye sebage indera petame nyang ngerasain jijiknye toilet jorok. Mana makin deket makin kecium lagi semerbak baunye. Buat nyang kagak kuat jijik ame beginian, bise-bise malah muntah pas nyampe ke toilet.
Masarakat èmang masing ngêri kalu dijadiin saksi atau kalu bêurusan ama polisi sêhingga mêrèka bêpikir buat nyari aman baè. Wayah ada korban kêcêlakaan, sêbagian masarakat milih tibang nonton baè tanpa mao ngasih kêtêrangan kêpada polisi. Salah atu kêsusahan dalêm pêngungkapan kasus kêcêlakaan lalu lintas adalah sêbagian masarakat masing ada nyang ngêri buat dijadiiin saksi, padahal saksi ora bakal ngêjanyah jadi têrsangka. Sêlaèn olah TKP bukti matèrial, kêtêrangan para saksi amat pênting sêbab dêngan saksi bakal bisa ngêtauin siapah nyang salah ama nyang bênêr wayah posisi kêcêlakaan lalu lintas têrjadi. Jadi, kalu diminta ngêjadi saksi ontong ngêri lagi atau ragu-ragu. Bêpikirlah ngêjadi saksi sêbagè amal ngêbantu orang laèn nyang lagi kêsusahan.
Uka entu ketua kelas di kelasnye. Tapi walaupun die ketua kelas, die entu anak culun dan anak yang sering jadi target bully. Makanye segala macem perintahnye entu – yang sebenernye perintah guru – jarang dilaksanain. Atau kalo dilaksanain pun pasti die kudu ngalamin beragam hinaan dulu. Waktu entu ade guru yang kagak masuk. Die diminta buat sampein ke kelas supaye murid-murid ngerjain tugas dari entu guru yang kagak masuk. Tapi ade segerombolan anak bengal yang kagak mau ngerjain. Mereka malah nyuruh Uka buat ngerjain tugasnye mereka. Mereka ngancem bakalan ngejahatin enyaknye Uka yang merupakan petugas kebersihan sekolah. Akhirnye Uka pun ketakutan karena diancem. Cuma karena die makin lama makin kesel, die akhirnye nusuk salah satu tukang bully-nye pake penggaris yang udeh patah. Nyok deh makenye elu kagak boleh bully orang ye!
Rasa ngeri pas mau dioperasi itu wajar, yang penting kagak belebian. Kalo ada orang mau dioperasi terus masih ngerasa ngeri, ada macem-macem cara buat ngatasinnya. Pertama, kumpulin info ampe banyak. Kita cari tau operasi yang bakal dilakuin pake alat kayak gini, caranya kayak gimana. Cari tau juga anastesinya jenis apaan yang bakal dikasih, ama resiko yang bakal ada pas operasi. Kalo udah tau semuanya, bikin kita lebih tenangan. Jadi, apa aja kata dokter, kita ngerasa aman. Kalo denger info belom mendingan juga, malah tambah ngeri, kita bisa ngomong ke dokter. Bisa jadi dokter bakal ngasih obat penenang. Sebelom operasi, kerjain apaan aja yang bikin badan ama pikiran enak, kayak ngurut atawa olahraga yoga. Cuman, kalo udah di rumah sakit, bisa baca buku atawa ngobrol ama orang yang bikin kita enakan. Kalo mau dioperasi gitu, berarti ada yang mau dibenerin, ama berarti ada yang kagak bener di badan kita. Kalo begitu, udah pasti kudu makan yang nyehatin. Ini juga ngebantu ngikis rasa ngeri. Kagak boleh begadang juga, tidur kudu cukup jangan kemanjon. Yang terakhir, kagak kalah penting, mikir yang baek-baek aja, supaya ati juga enakan.